Publication: Magyar Közlöny
Issue: MK-2004-28 (Year: 2004, Number: 28)
Era: 2004-2010
Section: 23/2003. (X. 23.) PM rendeletekben foglaltakkal összhangban kell az összevont mérleg és mérlegen kívüli tételek
Paragraph Index: 947

23/2003. (X. 23.) PM rendeletekben foglaltakkal összhangban kell az összevont mérleg és mérlegen kívüli tételek súlyozását elvégezni (hasonlóan a 3B táblához). Ha a konszolidálási módszerbõl fakadóan valamely tételnél nem állapítható meg a partnerkockázati súly vagy az ügyletkockázati súly, azokat az óvatosság (prudencia) elve alapján 100%-os súlyúnak kell tekinteni. A táblázatban a kereskedési könyvben szereplõ tételek nélküli eszközök a könyv szerinti értéket, illetve mérlegen kívüli tételek esetében a kockázati céltartalékkal csökkentett értéket kell szerepeltetni az eszköz (partner) súlyozása szerinti oszlopokban. Az ott feltüntetett értékeket kell utána súlyozni, amelynek (szorzott) összege adja meg a számba vehetõ súlyozott értéket a k) oszlopban. Az eszközök és mérlegen kívüli tételek, beleértve a származtatott ügyletek súlyozott értéke együttesen adja meg a korrigált mérlegfõösszeg értékét. A fizetõképességi mutató kiszámításához a 13A6 sorában szereplõ szavatoló tõke és e tábla 7. sorának k) oszlopának értékét kell elosztani. A százalékjelet nem kell kitenni, de az értéket két tizedesjegyig kell kimutatni.

Source: https://magyarkozlony.hu/hivatalos-lapok/5135167613e9a9e0c96fdb15e9a7a0f02de6e459/dokumentumok/b179e7c57e3f9dbb434e4bc0fca6646844013f19/letoltes